<classify> Mkurugenzi wa Utawala na Utekelezaji wa SportPesa nchini, Abbas Tarimba, ameibuka na kuwapongeza viongozi na benchi la ufundi la klabu hiyo kumibua chipukizi, Paul Godfrey Boxer ambaye amecheza msimu mmoja na kuingia kikosi cha timu ya taifa. Tarimba ambaye amewahi kuwa Rais wa Yanga amesema ni nadra kwa timu kubwa za Simba na Yanga msimu wa hivi karibuni kupandisha vijana na kuweza kufanya kitu kikubwa kama alichofanya mchezaji huyo ambaye ni kijana mdogo aliye na uchu wa mafanikio. Ameongeza, anatarajia kuona kina Boxer wengine msimu wa mwaka 201920 kutoka katika klabu hiyo huku akibainisha, ni nafasi ya vijana wa kitanzania kuonyesha uwezo wao ili kuweza kuunda kikosi bora cha timu ya taifa Taifa Stars. Boxer ni mchezaji wetu wa Yanga sizungumzii pikipiki huyo ni kijana mdogo, ambaye amepandishwa kutoka timu ya vijana na ameweza kucheza msimu mmoja kwa mafanikio ambayo yameweza kumvutia hadi kocha wa timu ya taifa, Etienne ndayiragije ambaye amemjumuisha kikosini, amesema Tarimba.  <topic>: MICHEZO 